open-index/open-wikipedia-markdown huggingface dataset:
Birkeland kirke

**Birkeland kirke** (**Nesttun kirke**) er en langkirke fra 1878 på Midtun i Bergen kommune i Vestland fylke.

## Historie
I middelalderen lå det en stavkirke på Kirkebirkeland (Birkeland). Denne kirken het også Birkeland kirke og ble revet da kirken på Midtun ble bygget og har altså gitt navn til den nye kirken. Kirken er første gang nevnt i skriftlige kilder 1329. Middelalderkirken ble revet og en ny tømmerkirke ble bygget en gang før 1642. Denne kirken kom i privat eie i 1724, da den ble kjøpt av kirkevergene Arne Olsen Øvre Totland og Lars Olsen Øvre Birkeland. I 1839 overtok sognet kirken. Tømmerkirken ble revet før den nye steinkirken ble oppført etter tegninger av arkitekt Giovanni Müller. Kirken ble vigslet 21. november 1878 og har 400 sitteplasser. Kirken har tre klokker fra henholdsvis 1637, 1665 og 1937.

Kirken har bevart en rekke eldre skatter, apostelfigur fra 1400-tallet, krusifiks fra 1500-tallet, dåpsfat og lysestake fra 1600-tallet, brudebenk fra 1669, lysarm fra 1708, disk fra rundt 1720, lysekrone fra 1735, alterkalk fra 1848, messehagel fra 1866, oblatgjemme og to alterstaker fra 1878.

Altertavlen i kirken er et oljemaleri signert Anders Askevold 1879 og fremstiller Jesus svevende. Bildet er en replika av et altertavlemaleri i Kaupanger stavkirke, malt av Askevold i Paris i 1865.

I 1719 ble det samlet inn penger i Birkeland kirke til de fattige, til kirken og til Skt. Jørgens gård (dvs. sykehuset for spedalske) i Bergen, i håp om at Gud til gjengjeld ville jage bort ulvene, som påførte husdyrene i Fana stor skade.

## Referanser


## Eksterne lenker
* Hans-Emil Lidén. Birkeland kirke i *Norges Kirker* utgitt av NIKU og KA
* 
*
Biskopshavn kirke

**Biskopshavn kirke** er en kirke bygd i naustform fra 1966 i Bergen kommune i Vestland fylke. Byggverket er i mur og har 500 plasser.

Kirken er tilknyttet Åsane prosti i Bjørgvin bispedømme.

## Referanser


## Eksterne lenker
* Bergen byleksikon på nett, om Biskopshavn kirke
* 
* Bergen byleksikon på nett, om Biskopshavn (sogn)
*
Eidsvåg kirke

**Eidsvåg kirke** er en arbeidskirke fra 1982 i Bergen kommune, Vestland fylke. 

Byggverket er i betong og har 600 plasser. Det er kvadratisk.

Kirken er soknekirke i  Eidsvåg sokn i Åsane prosti. Det er ikke kirkegård ved kirken.

## Referanser


## Litteratur
* Hans-Emil Lidén. Eidsvåg kirke i *Norges Kirker* utgitt av NIKU og KA
* 

## Eksterne lenker
*
David Platt

**David Andrew Platt** (født 10. juni 1966 i Chadderton) er en engelsk tidligere landslagsspiller (midtbane) og nåværende fotballtrener.

## Spillerkarriere
Platty, som han populært ble kalt, ble frigitt av Manchester United som unggutt og gikk til Crewe Alexandra hvor han gjorde seg bemerket som en målscorende midtbanespiller. I 1988 ble han kjøpt av Aston Villa for £200&nbsp;000. Allerede året etter, i 1989 fikk han  sin debut for det engelske landslaget i en treningskamp mot Italia. Platt kom med i den engelske VM-troppen til sluttspillet i Italia 1990. Han kom innpå i åttendedelsfinalen mot Belgia og sikret avansement med sin scoring helt på tampen av ekstraomgangene. Han scoret også i kvartfinalen i 3-2 seieren. I semifinalen ble det tap for Vest-Tyskland på straffespark. Platt scoret sitt tredje turneringsmål i 1-2 tapet for Italia i bronsefinalen. Han ble i 1990 kåret til Årets spiller av spillerne.

I 1991 ble Platt solgt til italienske Bari for hele £5,5 millioner pund. Platt scoret 11 mål for Bari, men Bari rykket likevel ned til Serie B. I 1992 ble han kjøpt til Juventus (for £6,5 millioner) hvor han fikk med seg 16 kamper i ligaen. Juventus vant UEFA-cupen det året Platt var der. Da sesongen var over gikk ferden til Sampdoria for £5,7 millioner pund. Sampdoria vant den italienske cupen i 1993. I 1995 ble hentet tilbake til hjemlandet av Arsenal for £4,75 millioner. I sin tredje sesong var han med på Arsenals dobbeltriumf med seier i både Premier League og FA-cupen. Platt spilte totalt 62 landskamper for England og scoret 27 mål. Han spilte også tre B-landskamper for England.

## Trenerkarriere
I desember 1998 ble David Platt trener for Sampdoria, men allerede i februar var han ute ettersom han ikke fikk lov til å trene laget uten trenerlisens. I England fikk han tilbud av fotballforbundets daværende tekniske direktør, Howard Wilkinson, om å jobbe med U-18 landslaget mens han utdannet seg til å bli trener. I 1999 ble han spillende trener for Nottingham Forest. Her tilbragte han to sesonger, før han ble ansatt som landslagssjef for det engelske U-21 landslaget. I 2004 var engasjementet med U-21 landslaget over etter at de ikke klarte å kvalifisere seg for EM, og han ble erstattet av Peter Taylor.

## Referanser


## Eksterne lenker
*
Mortimer Mus

**Mortimer Mus** har vært navnet på to figurer i «Museuniverset».

Mortimer Mus er i noen historier navnet på onkelen til Minni Mus, som eier en stor ranch. 

I noen andre historier har Mortimer Mus vært navnet på en rollefigur som har et godt øye til Minni og derfor blir Mikkes rival. 

Mortimer Mus var det opprinnelige navnet til Mikke Mus, men Walt Disneys kone overtalte ham til å endre det.

## Referanser
Fridalen kirke

**Fridalen kirke** er en arbeidskirke fra 1937 i Bergen kommune. Den er lokalisert på Minde og har gateadresse Roald Amundsens vei 100.

Byggverket er i mur og har 450 plasser.

## Historie

Arkitekt for kirken var Peter Andersen. Den er en murbygning med skiferkledd valmtak, kirkeskipet er rektangulært, med et noe smalere kor i sørenden. På motsatt ende ligger våpenhus og klokkerkontor. Den opprinnelige kirken hadde 250 plasser og ble innviet 6. mai 1937.

I 1957 ble Fridalen eget prestegjeld, og man bygget da et femkantet påbygg i den sørlige enden av kirken med sakristi og prestekontor. Parallelt med dette ble det bygget menighetssal i kjelleren. I perioden 1983 til 1985 ble kirken utvidet for å få flere sitteplasser.

I 1959 ble Landås menighet og Slettebakken menighet skilt ut av Fridalen, og det ble bygget nye kirker til disse menighetene, henholdsvis Landås kirke og Slettebakken kirke.

## Interiør

Alteret er i tre med et krusifiks i fajanse og tre. Prekestolen består av fem fag med ramverk og fyllinger. Både alter og prekestol er dekorert av Bjørn Kaland. Kirken har en åttekantet døpefont i tre.

## Kulturkirken Fridalen
Kulturkirken Fridalen er et samlebegrep for menighetens musikkliv; menigheten omfatter flere kor som ledes (per 2024) av kantor Knut Christian Janson. Korvirksomheten er samlet under fellesnavnet «Collegium Vocale»; menighetens kor ga i november 2025 ut en juleplate med tittelen *Jul i Fridalen*.

## Referanser


## Litteratur
* 

## Eksterne lenker
* 
* 
*
Fyllingsdalen kirke

**Fyllingsdalen kirke** er en modernistisk arbeidskirke i halvsirkelform fra 1976 i Bergen kommune, oppført i betong med 342 sitteplasser.

Kirken ble reist på et ubebygget område som tidligere tilhørte gårdsbruket Nedre Fyllingen. Tomten ble gitt til Fyllingsdalens bedehusforening (senere Fyllingsdalens kirkeforening) med det formål å få en kirke reist der. 


Fil:Fyllingsdalen kirke front.JPG|Fyllingsdalen kirke, front.


## Referanser


## Litteratur
* Ellen Marie Magerøy og Hans-Emil Lidén: Fyllingsdalen kirke (i «Norges kirker»)
* 

## Eksterne lenker
* 
* 
* DIS Hordaland om kirken
Carl Schuhmann

**Carl Schuhmann** (1869–1946) var en tysk idrettsutøver.

Schuhmann vant fire olympiske mestertitler i Athen 1896 under de første olympiske lekene i moderne tid. Han vant brytekonkurransen og tre titler i turn; hopp, skranke lagkonkurranse og svingstang lagkonkurranse. Han kom på fjerdeplass i vektløfting og deltok også i flere friidrettsøvelser, lengdehopp, tresteg og kulestøt.

## Bryting

Schuhmann stilte i brytekonkurransen til tross for at han var mye lettere og mindre enn sine konkurrenter. I første omgang møtte han irske Launceston Elliot som hadde blitt olympisk mester i vektløfting. Schuhmann beseiret ham lett. Han gikk videre fra semifinalen uten å måtte møte noen motstander. I finalen møtte han Georgios Tsitas fra Hellas. Etter at kampen hadde vart i 40 minutter ble kampen utsatt til dagen etter på grunn av mørket. På morgenen dagen etter vant Schuhmann kampen raskt og var dermed den første olympiske mester i bryting i moderne tid.

## OL-medaljer
* 1896  Athen –  **Gull**  i bryting  Tyskland
* 1896  Athen –  **Gull** i turn, hopp  Tyskland
* 1896  Athen –  **Gull** i turn, lagkonkurranse skranke  Tyskland 
* 1896  Athen –  **Gull** turn, lagkonkurranse svingstang  Tyskland

## Referanser


## Eksterne lenker
* 
* Biografi på Olympic.org
News of the World (avis)

***News of the World*** var en britisk søndagsavis som ble grunnlagt i 1843 og nedlagt i 2011. Avisen ble utgitt av avisforlaget News International og kunne ses på som søndagsutgaven av søsteravisen *[[The Sun]]*. Avisen gikk over til tabloidformat i mai 1984.

## Etableringen
Søndagsavisen var den billigste på markedet da den kom i gang, og innrettet seg spesielt mot den nye lesekyndige arbeiderklasse. Den var fra første stund hjemmehørende i det tradisjonelle avisområdet Fleet Street i London. Den ble opprinnelig publisert av John Browne Bell.

## Familien Carr gjennom 80 år
I 1891 ble avisen solgt til Lascelles Carr, og forble i Carr-familiens eie i nesten åtti år. Under denne perioden opplevde den en fenomenal opplagsvekst. Høydepunktet kom i 1950-årene, da avisen kom opp i inntil ni millioner i opplag, og var dermed verdens mest solgte avis. 

## Murdoch overtar
Det var i 1969 at avisen kom i Rupert Murdochs eie (gjennom det nåværende News International), etter at den konkurrerende pressemagnaten Robert Maxwells Pergamon Press i årevis hadde prøvd å sikre seg avisen i sin portefølje. Den var den første britiske avisen som ble kjøpt av Murdoch.

Avisen fokuserte på lettere presentert nyhetsstoff som kjendissladder og skandaleoppslag. Den spesialiserte seg på avdekkinger av skandaler av alle slag, ikke minst av kjendisers – deriblant kongeliges – utroskapsforhold, narkotikabruk, andre sedelige feiltrinn og uregelmessigheter for øvrig.

*News of the World* var den desidert største avisen i Storbritannia, med et gjennomsnitt på 2&nbsp;812&nbsp;005 solgte eksemplarer per uke i oktober 2010. Dette gjorde avisen også til den største engelskspråklige avisen i verden.

Avisen ble trykket i Hertfordshire, Liverpool, Dinnington nær Sheffield, Portsmouth og Glasgow, og en egen utgave ble trykket i Belfast. Den ble også trykket utenlands i Dublin, Madrid, Brussel, Kypros og i Orlando i Florida i USA.

## Ulovlige metoder og nedleggelse
Det kom etter hvert frem at avisen brukte privatetterforskere til å avlytte telefonsvarerne til blant andre fotballspillere, kongelige, politikere og skuespillere. I juli 2011 ble det også kjent at *News of the World* hadde avlyttet telefoner og telefonsvarere som tilhørte ofre etter terrorangrepet i London 7. juli 2005 og deres pårørende. Også ofre for annen kriminalitet og deres pårørende var blitt utsatt for slik ulovlig avlytting. Avisen skal dessuten ha avlyttet meldinger på telefonsvareren til mordofferet Milly Dowler,  etter at hun forsvant i 2002.

Disse avsløringene om ulovlig metodebruk førte til at James Murdoch 7. juli 2011 kunngjorde at avisens utgave 10. juli 2011 ville bli dens siste.

## Referanser


## Eksterne lenker
*
Haakonsvern kirke

**Haakonsvern kirke** er et militært kapell konstruert i en kvadratisk form, fra 1968 på Haakonsvern i Bergen kommune.

Byggverket er i mur og har 250 plasser. Utenfra ser kirken ut som baugen på et fartøy. Den er kunstnerisk utsmykket av Terje Grøstad, som har stått for glassmosaikk, døpefont og alterutsmykningen, som er et kors av laminert tre som henger ned fra taket. Orgelet er fra Vestfold orgelbyggeri og har elleve stemmer. Kirkeklokken er en skipsklokke fra skipet «Königsberg», som ble skadet på vei til Bergen i 1940 og senket ved kai.

## Kilder
*
Loddefjord kirke

**Loddefjord kirke** er en langkirke fra 1926 i Bergen kommune.

Byggverket er i murstein og har 350 plasser. Arkitekt for kirken var Ole Landmark.

## Referanser


## Eksterne lenker
* 
* Loddefjord kirke i «Norges kirker»
*
Blue Angels

**«Blue Angels»**, det offisielle navnet er **U.S. Navy Flight Demonstration Squadron**, er en demonstrasjons-/aerobatikkgruppe tilknyttet den amerikanske marine. Gruppen ble etablert i 1946, blant annet for å hjelpe til med rekrutteringen av personell til marinens flystyrker. Gruppen har fløyet F/A-18A og B Hornet jagerfly siden 1986 og skal etter planen skifte til de mer moderne variantene F/A-18C og D før sesongen 2009.

## Flytyper brukt av «Blue Angels»

* Grumman F6F-5 Hellcat – 1946
* North American SNJ-5/6 – 1946-49
* Grumman F8F-1 Bearcat – 1946-49
* Grumman F9F-2 Panther – 1949-52
* Chance-Vought F7U-1 Cutlass – 1952
* Grumman F9F-5 Panther – 1952-55
* Grumman F9F-6/-8/-8B  Cougar – 1955-57
* Grumman F11F-1 Tiger – 1957-68

* McDonnell Douglas F-4J Phantom II – 1969-73
* McDonnell Douglas A-4F Skyhawk – 1974-86
* McDonnell Douglas F/A-18A/B Hornet – 1986 til i dag

«Blue Angels» opererer også en C-130T Hercules for å demonstrere JATO take-off.

## Kilder
*Aerobatic Teams: Blue Angels Besøkt 21. november 2024

## Eksterne lenker
*U.S. Navy Blue Angels - offisielt nettsted Besøkt 21. november 2024
Nonneseter klosterkapell

**Nonneseter klosterkapell** er et kapell fra ca. 1250 i Bergen. 

Kapellet er antakelig søndre korkapell fra det anlegget som på 1200-tallet var Nonneseter kloster. Det har spissbuete krysshvelv markert med kleberstein i gotikk. Sammen med *Tårnfoten* er det de eneste bygningsdelen fra anlegget som er bevart.

Kapellet ble fra 1951 til 1989 brukt som døvekirke. Det eies av Fortidsminneforeningen og blir nå benyttet til bl.a. konserter.

Bybanen i Bergen har en holdeplass like ved kapellet, Nonneseter.

## Referanser


## Eksterne lenker
* 
* Nonneseter kloster 
* Bilder
Landås kirke

**Landås kirke** er en kirke bygd i en vifteplan fra 1966 i Bergen kommune.

Byggverket er i betong og har 600 plasser.

Landås kirke er soknekirke for Landås menighet, Bergensdalen prosti, Bjørgvin bispedømme, Den norske kirke.

## Historie

I 1959 ble Landås menighet skilt ut av Fridalen, og det ble behov for et eget kirkebygg for den nye menigheten. Det ble avholdt en arkitektkonkurranse som ble vunnet av Ola Kielland-Lund. Statens bygge- og eiendomsdirektorat foreslo imidlertid å speilvende kirken i forhold til Lunds tegninger, noe som ble tatt til følge. I 1964 startet byggingen, og 27. november 1966 ble den nye kirken vigslet.

## Arkitektur

Kirken er bygget i betong med et sektorformet grunnplan der kor og alter er plassert inn mot midten av sirkelen. I tillegg til selve kirkerommet er det sakristi, kontorer, og menighetssal i samme etasje, i underetasjen er det også garderobe, toaletter og tilfluktsrom.

## Interiør

Prekestolen er i betong med lesepult i stål. Døpefonten er i betong med et sølvbekken oppå. Alteret består av en laminert treplate som bæres av to pilarer i betong, og har et krusifiks i tre som er utskåret av Olav Espevoll. Kirkeorgelet som er plassert på galleriet i øst har 20 stemmer og er levert av Norsk orgel- og harmoniumfabrikk.

## Referanser


## Litteratur
* 
* Ellen Marie Magerøy og Hans-Emil Lidén: Landås kirke i «Norges kirker»
* 

## Eksterne lenker
* Landås kirke i Bergen byleksikon
* 
*
Ekstremsportveko

**Ekstremsportveko** er en årlig festival som arrangeres på Voss i Hordaland. Festivalen er verdens største ekstremsportfestival. Under festivalen konkurreres det i ulike grener innenfor ekstremsport, og i tillegg holdes det flere konserter. Ekstremsportveko arrangeres siste uken i juni eller i uke 26 hvert år. I 2017 ble Ekstremsportveko arrangert for 20 gang. Daglig leder for Ekstremsportveko er Kjetil Kriken.

I 2012 omkom en fallskjermhopper i Simadalen i forbindelse med veko.

## Grener
*BASE-hopping
*Big air
*Elvepadling
*Elvesurfing
*Fallskjermhopping
*Hanggliding
*Kiting
*Klatring
*Longboarding
*Mountainbike og BMX
*Paragliding
*Rafting

## Referanser


## Eksterne lenker
* Ekstremsportvekos offisielle hjemmeside
* Voss turistinformasjon
* Bergens Tidendes sider om Ekstremsportveko
Nygård kirke

**Nygård kirke** er en arbeidskirke fra 1972 i Bergen kommune.

Byggverket er i mur og har 470 plasser.

Kirken fikk ny utsmykning ved Per Odd Aarrestad i 2013.

## Referanser


## Litteratur
* Hans-Emil Lidén: Nygård kirke i «Norges kirker»
* 

## Eksterne lenker
* Bergen byleksikon
* 
*
Olsvik kirke

**Olsvik kirke** er en kirke konstruert i en kvadratisk form, fra 1990 i Bergen kommune.

Byggverket er i betong.

Kirken har et alterteppe laget av Else Marie Jakobsen og 32 vinduer med kunstglass laget av Kjell Nupen.

Det er ikke kirkegård ved kirken.

## Referanser




## Litteratur
* Olsvik kirke i «Norges kirker»
* 

## Eksterne lenker
* Olsvik kirke
*
Værhår

**Værhår** (*vibrissae*) er lange, stive hår som sitter på snutesidene (overleppen) hos pattedyr, men dyra kan også ha værhår over øynene og ellers rundt om på kroppen. For eksempel er det kjent at tigeren har fem ulike typer værhår. Disse er plassert på snuten, over øynene, på kinnene, på baksiden av dyrets forlemmer, og tilfeldig rundt om på kroppen. Også andre dyr enn pattedyr kan ha værhår.

Værhårene spiller en viktig rolle for dyrene når de skal føle seg frem, fordi de står i kontakt med svært følsomme nerveceller. Værhårene er festet til noen spesielle hårsekker som har erektilt vev. Ved blodfylling av disse sekkene kan værhårene reise seg.

## Referanser


## Eksterne lenker
*
Slettebakken kirke

**Slettebakken kirke** er en kirke fra 1970 i Årstad bydel i Bergen. Kirken er soknekirke for Slettebakken menighet i Den norske kirke, og er ifølge Riksantikvaren en listeført kirke. Den ligger på østsiden av Tveitevannet.

## Historie

I 1959 ble Slettebakken menighet skilt ut av Fridalen, og det ble behov for et eget kirkebygg for den nye menigheten. Det ble avholdt en arkitektkonkurranse der Tore Sveram var en av bidragsyterne. Han hadde tegnet en moderne kirke sterkt påvirket av datidens arkitektur i Europa. Mens Bergen kommune var skeptisk til Sverams visjoner var menighetsrådet begeistret for den nye stilen, særlig fordi man ønsket en kirke som ga rom for aktiviteter for barn og unge.

## Arkitektur

Kirken sitt grunnriss er vifteformet. Byggverket er i betong med et kobbertak med en form som sett fra noen vinkler gir assosiasjoner til en båt med høy stavn mot himmelen. Kirkerommet har 600 sitteplasser når tilstøtende menighetssaler tas i bruk. Orgelet fra J. H. Jørgensens orgelfabrikk har 16 stemmer. 

Arkitekt Tore Sverams originaltegninger til Slettebakken kirke oppbevares i Bergen byarkiv.

## Interiør

Altertavlen er en høy betongsøyle uten utsmykninger. Foran søylen henger en skulptur av en engel. Den kom på plass i 1997, 27 år etter at kirken var innviet. Skulpturen er lagd av granitt med noe gull. Døpefonten er i stein, og prekestolen er laget i stål med lesepult i tre.

I den ene menighetssalen henger det malerier over de to første sogneprestene i Slettebakken menighet, Steinar Digernes og Alf B. Danielsen.

## Referanser


## Eksterne lenker
* Arkitekturvandring i Bergen
* Bergen Byarkiv: Årstad - historier fra en bydel
* Docomomo
* 
* DIS Norge: Kirker i Hordaland
Sjøfarendes aldershjem kapell

**Sjøfarendes aldershjem kapell** er et kapell fra 1896 i De sjøfarendes fattighus i Bergen kommune.

Byggverket er i mur og har 100 plasser.

Bygd i perioden 1893-96, nygotikk.
Sandvikskirken

**Sandvikskirken** er en treskipet hallkirke i nygotikk fra 1881 i Bergen kommune i Hordaland.

Kirken har et litt smalere polygonalt avsluttet kor i øst og et tårn i vest som er plassert i kirkens lengdeakse. Kirken har gneis som byggemateriale med utvendig kledning av granitt.

## Historie
Sandviken prestegjeld ble opprettet 29. juli 1874. Det ble utlyst en konkurranse om et nytt kirkebygg som ble vunnet av arkitkekt Ernst Norgrenn. Men etter hans død i 1880 ble planene modifisert og fullført av arkitekt Schak Bull. Tomten ble kjøpt av repslager Joachim Ellerhusen for  spesidaler.

Kirken stod ferdig høsten 1881 og ble innviet 30. desember samme år av Fredrik Waldemar Hvoslef som da var biskop i Bergenhus stift. Dette var bare fem år etter at Sandviken var blitt innlemmet i Bergen kommune.

Arkitekt Norgrenn tegnet også Bragernes kirke i Drammen, som ble innviet ti år tidligere, i 1871. Kirken har klare likhetstrekk med Sandvikskirken.

## Referanser


## Litteratur
* Hans-Emil Lidén og Ellen Marie Magerøy: Sandvikskirken i «Norges kirker»
* 
* 

## Eksterne lenker
* 
* Bergen byleksikon på nett, om Sandvikskirken
* Bergen byleksikon på nett, om Sandviken (sogn)
* 
* DIS Hordaland
Stamtreteori

**Stamtreteorien** er en lingvistisk teori innenfor indoeuropeistikken om tilblivelsen av de individuelle indoeuropeiske språkene.
Teorien legger spesielt vekt på idéen om at språk deler seg i to. Den behandler ikke språkblanding og språklig innflytelse – dette aspektet i språkutviklingen blir derimot framhevet i bølgeteorien.

## Teorien
Stamtreteorien ble på 1860-tallet presentert av den tyske språkforskeren August Schleicher. Etter Schleichers oppfatning fantes det i begynnelsen av den indoeuropeiske språkutviklingen en gruppe av mennesker som talte de indoeuropeiske urspråket. Denne språkgruppen skulle ha delt seg i stadig mindre grupper og språk.

Schleicher prøvde å forklare teorien sin med Charles Darwins teori om artenes opprinnelse, det vil si i boken *Die Darwinsche Theorie und die Sprachwissenschaft* («Darwins teori og språkvitenskapen») fra 1863. 

## Ettervirkinger
Den «ung-grammatiske» strømningen (engelsk: «neo-grammarians»), som preget språkvitenskapen siden 1870-tallet, avviste denne teorien og støttet bølgeteorien til Johannes Schmidt. 

Johannes Schmidt argumenterte at de indoeuropeiske språk kunne ikke så enkelt ordnes i et stamtre. Han antok gjensidige språkinnflytelser skjedde når språkgrupper hadde kontakt med hverandre. Det fantes påfallende likheter mellom gresk og italisk, men også mellom italisk og keltisk.

Liknende relasjoner fins det mellom italisk og keltisk (på den ene siden) og germansk (på den andre siden). Germansk igjen har spesielle trekk sammen med slavisk og baltisk. Disse relasjoner kan ikke beskrives i et stamtre. 

Også språkgeografien (dialektgeografien) arbeider siden flere tiår ikke lenger med stamtreteorien ettersom denne teorien ikke tillater den stadige språkblandingen og den stadige gjensidige innflytelsen av språk på hverandre. 

Til tross for kritikken mot stamtreteorien holdt noen språkforskere ennå rundt 1900 fast ved teorien.

## Liknende strukturer
Det må skjelne mellom stamtregrafikker (med opphav i Schleichers teori) og hierarkiske tre-aktige inndelinger som har ingenting å gjøre med denne teorien. Eksempelvis blir de tyske hoveddialektene ofte inndelt i nedertysk og høytysk, og høytysk blir inndelt i mellomtysk og høytysk – uten at den som laget dette «treet» hadde fulgt Schleichers teori.

Ved slike trestrukturer dreier det seg altså ikke om avstamming og språkdeling men om språklige trekk som enten fins eller ikke fins i en dialekt, som for eksempel spor etter den høytyske konsonantforskyvningen.

## Referanser


## Litteratur
* Bloomfield, Leonard ([1933] 1984): *Language*. Chicago and London: University of Chicago Press.
* Nakhleh, Luay; Ringe, Don; Warnow, Tandy (2005): «Perfect Phylogenetic Networks: A New Methodology for Reconstructing the Evolutionary History of Natural Languages» 81 (2). *Linguistic Society of America*. s. 382–420.
Søreide kirke

**Søreide kirke** er en arbeidskirke fra 1973 i Ytrebygda bydel, Bergen kommune.

Byggverket er i tre og har 300 plasser.

Tilnærmet kvadratisk.

Kirkeklokkene heter Fred, Frelse og Glede.

## Referanser


## Eksterne lenker
* Hans-Emil Lidén: Søreide kirke i Norges kirker
* 
* Bergen byleksikon
Storetveit kirke

**Storetveit kirke** er en langkirke fra 1930 i Fana bydel i Bergen kommune i Vestland fylke.
Kirken er tegnet av arkitekt Ole Landmark, som fikk Houens fonds diplom for kirken i 1932. Byggverket er i stein og har 600 plasser.





## Referanser


## Eksterne lenker
* 
* Storetveit kirke i «Norges kirker»
* Arkitekturvandring i Bergen
*
St. Markus kirke

**Sankt Markus kirke** er en langkirke som ble vigslet den 12. februar 1939, beliggende i Årstad bydel i Bergen kommune.

Byggverket er i tegl, med lavt skifersaltak og har 650 plasser. Tårn og alter er plassert i hver sin ende av midtaksen. Kirken er en av de få i Norge som er hovedsakelig utformet som funksjonalistisk bygg. Stilen er myknet opp med detaljer i art deco.

Altertavlen fremstiller Kristus i mandorla, dvs. innesluttet av en mandelformet glorie.

## Referanser


## Eksterne lenker
* St.Markus kirke i *Norges Kirker* utgitt av NIKU og KA
*
Jan Inge Reilstad

**Jan Inge Reilstad** (født 24. november 1963 i Vefsn) er norsk sakprosaforfatter og kritiker oppvokst og bosatt i Stavanger. 

Han er utdannet litteraturviter fra Universitetet i Bergen. Hovedoppgaven fra 1998 het *[[Georg Johannesen]] og dannelsen: Høst i mars*. Fra 2009 til 2012 var Reilstad stipendiat ved Lesevitenskap, Universitetet i Stavanger (UiS). Fra 2013 ansatt ved Lesesenteret i Stavanger, med forskningsinteresser rundt sosiale medier, hverdagsliteracies, offentlighet og medborgerskap. Fra 2014 litteraturhussjef og kunstnerisk leder for det kafébaserte debatt- og litteraturhuset KÅKÅ kverulantkatedralen i Stavanger. I 2017 startet han Norges og Nordens første økonomifestival: KÅKÅnomics.     

Han har tidligere publisert bl.a. *SamtidslyrikkEN – fra Almuens Opera til Gatas Parlament*, en antologi over den yngste norske sanglyrikken; viser, poplyrikk, rockepoesi og rapp. I 2004 publiserte han *Broken Column – Byen + Kunsten*, om den stedsspesifikke skulpturen "Broken Column", i 23 deler som en brutt søyle gjennom Stavanger, av Antony Gormley.  

I perioden fra 2000 til 2005 var Reilstad ansvarlig redaktør for *Localmotives*, et norsk nettmagasin for samtidskunst og -kultur. *Localmotives* ble av Kulturnett Norge kåret til årets norske kunstnettsted i 2001. Localmotives var en kunstner- og kuratorgruppe som drev performance, happenings og kuraterte utstillinger i Stavanger-regionen, i tillegg til å utgi nettmagasin. 

Reilstad har virket som anmelder og essayist siden midten av 1990-tallet. I perioden 2004–2008 arbeidet han sammen med den svenske kunstneren og professoren Jörgen Svensson som kurator og prosjektleder for det relasjonelle kunstprosjektet *Nabolagshemmeligheter / Neighbourhood Secrets* i forbindelse med Stavanger-regionen som europeisk kulturhovedstad i 2008. Boka om prosjektet, *Nabolagshemmeligheter. Kunsten som byprosess,* kom i 2009. I 2015 var Reilstad medredaktør og bidragsyter til boka *Vi har et problem vi må slutte å snakke om*, om Trond Hugo Haugens sosiale og politiske kunstprosjekt Stavanger2018, som skapte uttrykket Ka då ittepå?  

## Referanser


## Bibliografi

* *Ta ein kjangs!*, Norske albumklassikere / Falck Forlag AS, 2023 
* *Vi har et problem vi må slutte å snakke om; noCUBE forlag*, 2015. Medredaktør
**Nabolagshemmeligheter. Kunsten som byprosess*; Press forlag, 2009. Også engelsk utgave. 
* *SamtidslyrikkEN – fra Almuens Opera til Gatas Parlament*; Damm Forlag, 2004. Ny, oppdatert utgave 2012
* *Broken Column – Byen + Kunsten*; Wigestrand forlag, 2004. Også engelsk utgave. 
* *Prøvebilleder – Om sansning, kritikk og kunstnerrolle hos en Kielland*; SanseseansE, 1999. «ArtistBook» laget sammen med billedkunstnerne Susanne Christensen og Helene Selvåg.
* *Georg Johannesen og dannelsen: Høst i mars*; Hovedoppgave, UiB, 1998.

## Eksterne lenker
* reilstad kom  – Jan Inge Reilstads blogg
Léon Flameng

**Marie Léon Flameng** (født 30. april 1877, død 2. januar 1917) var en fransk syklist.

Flameng deltok på fire av distansene i sykkel under de første olympiske lekene i moderne tid i Athen 1896. Han gjorde det best på de lengre distansene, han vant 100 kilometer på tiden 3.08.19,2. Konkurransen foregikk på velodromen i Neon Faleron og etter 150 runder var han og Georgios Kolettis langt foran de andre konkurrentene. Da Kolettis' sykkel gikk istykker og trengte å repareres, stoppet Flameng i god sportsånd og ventet til grekerens sykkel var iorden. Flameng vant overlegent elleve runder foran Kolettis, som var den eneste konkurrenten som gjennomførte rittet. På 10 kilometer fikk han samme tid, 17.54,2 som sin landsmann Paul Masson, som ble olympisk mester på distansen. På sprintdistansen 2 kilometer kom Flameng på tredjeplass, og på 333 meter fikk han tiden 27,0 sekunder og kom på delt femteplass.

## OL-medaljer
* OL 1896  Athen: -  **Gull** sykling 100 kilometer
* OL 1896  Athen: -  Sølv sykling 10 kilometer 
* OL 1896  Athen: -  Bronse sykling 2 kilometer

## Referanser


## Eksterne lenker
*
St. Jakob kirke

**St. Jakob kirke** er en langkirke fra 1921 i Bergen kommune. Kirken var en ordinær menighetskirke frem til 2002. Den ble fra 2002 utleid til Normisjon, som etablerte sin egen menighet Norkirken Bergen.

Fra 2013 har kirken vært ungdomskirke i Bjørgvin bispedømme.

## Oppussing
Kirken har blitt oppusset, og sto ferdig våren 2014, etter inspirasjon fra Fryshuset i Stockholm. Denne oppussingen besto av utvendig renovering og oppussing av alle innvendige rom.

Kirken består etter oppussingen av et lydstudio, et datarom, kirkerommet, jakobsalen, en hybel og et kjøkken. 

## Referanser


## Eksterne lenker
* 
* 
* 
* 
*  St. Jakob kirke  i *Norges Kirker* utgitt av NIKU og KA
* 
*  Kunsthistorie.com 
*  BA:«Nei til kontorkirke»
Ytre Arna kirke

**Ytre Arna kirke** er en langkirke fra 1899 i Bergen kommune.

Byggverket er i tre og har totalt 250 plasser i kirkeskipet og på galleriet.

## Historie

Kirken i Ytre Arna er en kopi av Berger kirke fra 1895 i Svelvik i Vestfold. Kirkene har samme arkitekt, Schak Bull, og er fra samme tidsperiode. Årsaken til at disse kirkene er like, har sin bakgrunn i industrihistorien til de to stedene. Bygdene Ytre Arna og Berger ble endret til industristeder og ble begge bygget opp omkring tekstilindustrien. Det var den danskfødte industripionéren Peter Jebsen som i 1846 kjøpte fallrettighetene til Blindheimselven som renner ut i Arna, og han etablerte landets første mekaniske bomullsveveri på stedet. Senere etablerte han også ullvarefabrikk, og virksomheten ble samlet i selskapet Arne Fabrikker AS.

Den industrielle virksomheten førte til at innbyggertallet i Arna økte kraftig på siste halvdel av 1800-tallet. Tradisjonelt hadde bygdefolket vært vant til å ro over fjorden til Haus kirke, men befolkningsøkningen medførte at det ikke var plass til alle der. Peter Jebsen ønsket da å bygge en kirke i Ytre Arna for å ha den tett på industrivirksomheten, men fikk ikke tillatelse til dette. Det ble derfor først bygget kirke i Indre Arna, denne stod i 1865 ferdig som Arna kirke. Til slutt fikk Jebsen også gehør for å bygge kirke i Ytre Arna, men han fikk selv ikke oppleve den ferdige kirken ettersom han døde i 1892. Parallelt med byggingen i Ytre Arna stod Jürg Jebsen for oppbygningen av kirken i Berger hvor Jebsen-familien også drev tekstilindustri med selskapet Berger & Fossekleven Fabrikker.

Da kirken ble oppført lå den i Haus prestegjeld. Den ble vigslet 5. november 1895. Den er lokalisert like sør for fabrikkområdet i Arna. Tårnet har tre etasjer medregnet den øverste etasjen hvor de to klokkene befinner seg. Begge er gitt som gave av Johan Jebsen, og er inngravert «BARWELL FOUNDER BIRMINGHAM 1899» I 1967 ble Haus prestegjeld delt opp, og Ytra Arna kirke befant seg da i Arna prestegjeld.

Kirkeorgelet som ble montert ved bygging av kirken var levert av Olsen & Jørgensen i Kristiania. Dette orgelet ble ombygget i 1942. Ytterligere endringer ble gjort i 1949 på interiøret under ledelse av Ole Landmark, da ble blant annet prekestolen og altertavlen byttet ut. Prekestolen som står i kirken i dag er designet av Landmark, mens Axel Revold har laget altertavlen som viser Jesus på korset med teksten «Det er fullført». Kirken har døpefont i marmor.

I vindfanget ved inngangen til kirken henger et skilt med skriften «Herr Fabrikeier Jurg Jebsen! Modtag vor oprigtige og dybfølte Tak for den store og kjærkomne Gave, De har skjænket os ved at lade opføre et smukt og værdigt Gudshus i vor Midte. Gud velsigne Dem! Arne den 5te Oktober 1899. I Hengivenhed, Arne Fabrikers Befolkning».

## Kirkebygg i Arna
Arna kirke – Takvam kapell – Trengereid kapell – Ytre Arna kirke

## Referanser


## Litteratur
* 

## Eksterne lenker
* 
*
Bømlo gamle kirke

**Bømlo gamle kirke** (**Bømlo gamle kyrkje**) er en langkirke fra 1621 i Bømlo kommune i Vestland fylke.

Byggverket er i tømmer og har 150 plasser.

## Referanser


## Eksterne lenker
* Hans-Emil Lidén: Bømlo gamle kirke i «Norges kirker»
* 
* 
* Bømlo kirkelige fellesråd
Bremnes kirke

**Bremnes kirke** (**Bremnes kyrkje**) er en langkirke fra 1869 i Bømlo kommune i Vestland fylke.

Byggverket er i tre og har 750 plasser.

## Referanser


## Eksterne lenker
* 
*
Espevær bedehuskapell

**Espevær bedehuskapell** er et kapell fra 1908 i Bømlo kommune i Vestland fylke.

Byggverket er i tre og har 100 plasser.

## Litteratur
* 

## Eksterne lenker
* Visitespevaer.com om bedehuskapellet
Takvam kapell

**Takvam kapell** er en langkirke fra 1988 i Arna bydel i Bergen kommune. Kapellet erstattet et kapell fra 1926 som måtte rives på grunn av råteskader.

Byggverket er i tre og har 75 plasser.

Kirkegården ble tatt i bruk i 1912.

## Kirkebygg i Arna
Arna kirke – Takvam kapell – Trengereid bedehuskapell – Ytre Arna kirke

## Referanser


## Litteratur
* Hans-Emil Lidén: Takvam kapell (i «Norges kirker»)

## Eksterne lenker
* Bergen byleksikon på nett, om Takvam kapell
* Kirkesøk – Takvam kapell
Trengereid kapell

**Trengereid kapell**, tidligere **Trengereid bedehuskapell**, er et kapell fra 1963 på Trengereid i Bergen kommune i Vestland fylke. 

Det ble opprinnelig reist som bedehus og vigslet til kirkelig bruk i 1967. Byggverket er i betong og har 150 plasser. Kapellet eies av Indremisjonen. Det er nå avvigslet for kirkelig bruk.

## Referanser


## Eksterne lenker
* Trengereid kapell hos Norges kirker
* Trengereid kapell hos Bergen byleksikon
* Trengereid kapell hos DIS-Hordaland
Morarji Desai

**Morarji Desai** (født 29. februar 1896 i Bhadeli i distriktet Bulsar i Britisk India, død 10. april 1995 i Bombay) var en indisk politiker og den første utenfor Kongresspartiet som ble statsminister i India. Han er verdens eldste person som har blitt statsminister. Desai er også den eneste inder som har mottatt den høyeste sivile æresbevisning både fra India og Pakistan.

## Referanser
Lykling kirke

**Lykling kirke** er en laftet langkirke fra 1912 i Bømlo kommune i Vestland fylke.

Byggverket ble opprinnelig tegnet av Victor Nordan, men ble i 1973 utvidet og ombygget etter tegninger av Ole Halvorsen. Kirken har 200 plasser.

Det er kirkegård ved kirken.

## Referanser


## Eksterne lenker
* Lykling kapell i Norges kirker
* 
* 
*
Fjæra kapell

**Fjæra kapell** er en langkirke fra 1913 i Etne kommune i Vestland fylke.

Byggverket er i tre og har 150 plasser. Akitekt for kapellet var Hartvig Sverdrup Eckhoff.

Adkomst til stedet er via E134 og Fjæravegen. Det er gravplass ca. 100 meter nordøst for kapellet.

## Referanser


## Litteratur
* Anne Marta Hoff: Fjæra kapell i «Norges kirker»

## Eksterne lenker
* 
* Etne kirkelige fellesråd: Kyrkjer og kapell i Etne, s. 10
*
Frette bedehuskapell

**Frette bedehuskapell** er en langkirke fra 1959 i Etne kommune i Vestland fylke.

Byggverket er i tre.

Det er ikke kirkegård ved kapellet. Tradisjonelt har kirkegården ved Grindheim kirke vært brukt.

## Litteratur
* Anne Marta Hoff: Frette kapell («Norges kirker»)
* 

## Eksterne lenker
* Etne kirkelige fellesråd: Kyrkjer og kapell i Etne
*
Gjerde kirke

**Gjerde kirke** er en langkirke fra 1600 i Etne kommune i Vestland fylke.

Byggverket er i tømmer og har 249 plasser.

Tømmerkirke fra 1675, tårn påbygd i 1930. Gammel altertavle og prekestol, kirkeklokker fra middelalderen. Flyttet fra Lille Sandvigen, Bergen, i 1676.

Adkomst til stedet er via E134.

## Referanser


## Litteratur
* Anne Marta Hoff: Gjerde kyrkje i «Norges kirker»
* 

## Eksterne lenker
* 
* Etne kirkelige fellesråd: Kyrkjer og kapell i Etne
* Kulturnett Hordaland
*
Boeing B-50 Superfortress

**Boeing B-50 Superfortress** var et amerikansk bombefly fra etterkrigstiden.

Flyet var en videreutvikling av bombeflyet Boeing B-29 Superfortress og hadde opprinnelig betegnelsen **B-29D**, men var blant annet utstyrt med nye, kraftigere Pratt & Whitney R-4360 stjernemotorer, høyere haleparti og en ny vingestruktur som var både sterkere og lettere. Bare 25% av delene var felles med B-29. 

Flyet ble produsert i 371 eksemplarer av Boeing mellom 1947 og 1952 og det ble brukt av USAF Strategic Air Command fra 1948 til 1954. En videreutvikling av flyet som rekognoseringsfly, **RB-50**, forble i tjeneste frem til 1965. Denne typen fly spilte en viktig rolle i den tidlige fasen av den kalde krigen. En tankfly-variant ble også produsert. Denne fikk betegnelsen **KB-50**, og utførte oppdrag blant annet under Vietnamkrigen.

I 1949 fløy en B-50 under navnet «Lucky Lady II» jorden rundt non-stop. Dette ble gjennomført ved lufttanking. Kapteinen på flyet som utførte denne bragden var James Gallagher. Flyet tok av fra Carswell Air Force Base i Fort Worth, Texas 26. februar og landet på samme flyplass 2. mars.

## Referanser


## Eksterne lenker
*
Grindheim kirke (Etne)

**Grindheim kyrkje** er en langkirke fra 1728 i Etne kommune i Vestland fylke.

Byggverket er i tre og har 248 plasser.
Enskipet tømmerkirke uten tårn. Denne kirken ble påbegynt et helt annet sted, men en måneskinnsnatt flyttet folket på Grindheim hele kirken dit den nå står.

## Referanser


## Litteratur
* Anne Marta Hoff: Grindheim kyrkje i «Norges kirker»

## Eksterne lenker
* 
* Etne kirkelige fellesråd: Kyrkjer og kapell i Etne, s. 6–7
*
Skånevik kirke

**Skånevik kirke** er en langkirke fra 1900 i Etne kommune i Vestland fylke.

Byggverket er i tre, og har 400 sitteplasser. Arkitekt for kirken var Hartvig Sverdrup Eckhoff. Kirken er en del av Sunnhordland prosti.

## Referanser


## Litteratur
* Anne Marta Hoff: Skånevik kyrkje i «Norges kirker»
* Etne kirkelige fellesråd: Kyrkjer og kapell i Etne
* 

## Eksterne lenker
* 
* 
*Informationen zur Jehmlich Orgel in Skånevik
Eidfjord kirke

**Eidfjord kyrkje** er en arbeidskirke fra 1981 i Eidfjord kommune i Vestland fylke.

Byggverket er i tegl og tre og har 375 plasser.

## Kirkegård
Kirkegårdsarealet er tredelt. Den eldste delen (*Gamlekyrkjegarden*) omgir gamlekirken, som står et par hundre meter sørøst for dagens kirke. Nærmest kirken er det bevart et begrenset antall gravminner, og et par felt øst for kirken (betegnet J og K) er i aktiv bruk. Nord for dette og sør for Kyrkjevegen er stedets nyeste kirkegårdsområde kalt *Kyrkjetræet*. På nordsiden av Kyrkjevegen (like øst for dagens kirke) er *Modnen kirkegård* med fire felt.

## Referanser


## Litteratur
* Anne Marta  Hoff: Eidfjord kyrkje i «Norges kirker»
* 

## Eksterne lenker
*
Norgescupen i nordisk baneskyting

**Norgescupen i baneskyting** arrangeres hver sommer av Det frivillige Skyttervesen og består av 9 banestevner, fordelt på 3 helger. Stevnene arrangeres på forskjellige kanter av landet, men Runde 2 legges i nærheten av Landsskytterstevnet slik at skyttere på vei dit kan få med seg Norgescupstevnene også.

Det skytes fullt mesterskapsprogram på 35 skudd, og plassiffer legges til grunn for poenggivningen. De 50 beste i hvert stevne får poeng, og de 6 beste stevnene teller i sammendraget.

Norgescupen 2007 ble arrangert av følgende skytterlag:

*Runde 1: Østlandet: Styrvoll, Rollag & Veggli og Kongsberg
*Runde 2: Midt-Norge: Levanger & Frol, Lånke og Stjørdal
*Runde 3: Sørlandet: Gann, Klepp, Gjesdal

Norgescupen 2008 ble arrangert av følgende skytterlag:

*Runde 1: Østlandet: Nittedal, Rælingen og Fet
*Runde 2: Vestlandet: Leikanger, Sogndal og Hafslo
*Runde 3: Nord-Norge: Bodø Østre, Valnesfjord og Gildeskål

## Vinnere av Norgescupen i skyting

## Kilder
*Skytterboka 2005-2006, utgitt av Det frivillige skyttervesen

## Eksterne lenker
* Det frivillige Skyttervesens hjemmeside
Leirskogen kirke

**Leirskogen kirke** er en langkirke fra 1924 i bygda Leirskogen i Sør-Aurdal kommune, Innlandet fylke. Menigheten er en del av prestegjeldet i kommunen som er en del av Valdres prosti.

Opprinnelig var kirken et kapell, men i 1995 vedtok menighetsrådet at kirken skulle være et ordinært kirkebygg.

Det eldste skolebygget i bygda, *Skulehuset*, ble brukt som materialer når kapellet ble bygd, og er i dag skipet på kirkebygget. Det er ikke kjent hvor gammel denne delen av bygget er, men det er kjent at det var omgangsskole i Haftonbygningen som nå står på Valdres Folkemuseum før Skulehuset ble reist.

Byggverket er i tre og har 90 plasser.

## Interiør

Kirkerommet har malte grårosa vegger og en gråhvit himling. I koret er en gråhvit himling. Over koråpningen er en due som er hvitmalt i en forgylt strålekrans.

Koret har malte glassruter  som ble laget i 1932 av Tidemand Gjørud og hans bror Kristoffer Gjørud. Motiver: Hyrdenes tilbedelse, Forklarelsen, Den fattige Lasarus, Jesus i Emmaus.

I det nordøstre hjørnet er en prekestol, i koråpningen er klokkerpult og skipet har et vestgalleri med orgel. Kirken har elektrisk oppvarming fra 1958.

## Inventar
Alter, kirkestoler og annet inventar er tegnet av arkitekt Jens Duncker, og arbedet er utført av de lokale snekkerne Ola Dalen, Ola Thorsrud og Trond Milevasslien.

Kirken har en firesidet døpefont med brutte hjørner og svakt skrånende sider nedad. På siden som vender mot skipet er der en medaljong med en kopi av  Raphaels Madonna della Sedia.

Prekestolen er rund med en kraftig forsøyle. Den har en bred inngangsdør på siden med *Guds lam*. Dekoren er ellers ornamental med forskjellige symboler: Kors, livets tre og kroner.

Lysgloben er lagd av Kåre Rundbråten.

### Altertavlen
Altertavlen er et arbeid av Tidemand Gjørud, *Den gode hyrde*, malt i 1932. Motivet er antatt å være etter en altertavle i Klakring kirke i Danmark. Denne er malt omkring 1920 av Troels Trier. Hans verk er igjen basert på et maleri av Joachim Skovgaard, *Jesus i synagogen* fra 1914 i Herning kirke. Altertavlens innramming viser også tydelig inspirasjon fra dansk kirkekunst, og er noe uvanlig i sammenligning med øvrige altertavler i Valdres.

Øverst på altertavlen er en medaljong med et skåret kors, og i hjørnene  av tavlen evangelistsymboler

Kunstneren Tidemand Gjørud hadde lokal tilknytning til kommunen.

## Tablåene på galleriet
Det malt fem tablåer i de store speilene på brystningen til galleriets front. Denne dekker hele inngangsveggen. De viser Jesus som barn i tempelet, mennesker som søker Jesus, Bergprekenen, en lam som bæres til Jesus samt korsreisingen. I og med at treet tørker så sprekker det opp, noe som skader maleriene. I tillegg er det svikt i gulvet på galleriet, noe som skaper nedbøyning og forskyving i panelene og skader de ytterligere. Normalt er det bare begrenset trafikk på galleriet, og vanligvis er det kun organisten som oppholder seg der.

{
| |
|
|
|
|
|}

## Referanser


## Litteratur
* 

## Eksterne lenker
* Leirskogen menighet
* Leirskogen kirke i *Norges Kirker* utgitt av NIKU og KA
*
Focaccia

**Focaccia** er et forholdsvis flatt brød som assosieres med pizza. Ofte er det pyntet og smaksatt med krydder og grønnsaker. Grunnoppskriften er antatt å ha utviklet seg hos etruskerne eller grekerne, men brødet er i dag mest kjent som en delikatesse i det nord-italienske kjøkkenet. 

Focaccia er populært både i og utenfor Italia, og blir nytt som en rett i seg selv, som tilbehør til andre retter eller til smørbrød. 

Focaccia-deigen ligner pizzadeig i konsistens, og består av mel med høyt gluteninnhold, olivenolje, vann, salt og gjær. Vanligvis blir brødet før steking dryppet med olivenolje og smaksatt med havsalt, urter eller grønnsaker, stundom også ost og kjøtt.

## Se også
* Fougasse
* Pizza

## Eksterne lenker
* 
* Oppskrift på focaccia på dagbladet.no
*
Brandasund kapell

**Brandasund kapell** er en langkirke i Brandasund i Bømlo kommune i Vestland fylke. Bygget ble oppført som bedehus i 1923 og fikk påbygget kor, sakristi og takrytter i 1958. Kapellet er i tre og har 100 plasser.

Det er ikke kirkegård ved kapellet.

## Litteratur
* Hans-Emil Lidén og Anne Marta Hoff: Brandasund kapell (i « Norges kirker»)
* 

## Eksterne lenker
*
Fitjar kirke

**Fitjar kirke** er en langkirke fra 1867 i Fitjar kommune i Vestland fylke.

Byggverket er i tømmer og har 425 plasser. Arkitekturen er en blanding av klassisisme, barokk og gotikk

## Middelalderkirken
Man vet ikke sikkert når den første kirken ble bygget, men den er trolig bygget like etter Moster gamle kirke. Den første kirken på staden ble bygget i tilknytning til kongsgården som lå på Fitjar. Siden kirken ble bygd på kongsgården sin grunn og presten fikk en del av kongsgården til prestegård, er det stor grunn til å tro at det var kongen selv eller en av lensherrene hans som bygget kirken. Kanskje var dette Aslak Fitjaskalle som Olav den hellige sendte hit på begynnelsen av 1000-tallet. Steinen i kirken skal ifølge historien ha vært hentet fra Sandvik på Osterneset, nord for Fitjar sentrum, og dette kan vel stemme siden det fortsatt er spor i berget på at stein er hogd ut herfra.

Kirken skal ha vært mye lik Moster gamle kirke på Moster på Bømlo, den eldste kirken i Norge. Middelalderkirken på Fitjar skal derimot ha vært større. Den var av stein med kirkehus, kor av mur og våpenhus i tre. Denne kirken ble revet da den nåværende trekirken ble bygget. Stein fra den gamle kirken ble brukt som steingard rundt kirkegården.

Nils Skanning var trolig den første presten i kirken etter reformasjonen. Han var fra Ystad i Skåne, som den gangen var en del av Danmark.

## Den nåværende kirken
Den nye kirken ble bygget av byggmester Kaarhus fra Skånevik og byggmester Wamberg, og ble innviet i 1867 etter at Fitjar ble et eget sogn i 1862. Flere gjenstander fra den gamle kirken ble flyttet inn i den nye, som døpefonten fra 1627-1629, en messinglysestake fra 1600-tallet og en disk fra 1676-1699. Kirken fikk ny altertavle, tegnet av Holst fra Trøndelag. Denne viser et maleri av korsfestelsen. Den gamle altertavlen fra 1721 henger på en av sideveggene i kirken. I tillegg har kirken en bildebibel fra 1890.

Fitjar kirke har to kirkeklokker, en liten og en stor. Den lille klokken er fra den originale kirken fra middelalderen, mens den andre ble støpt i Bergen i 1854 av J.F. Becker.

Steinplaten som var alterbord gjennom middelalderen er montert inn i den nåværende kirken sitt kassealter etter først å ha vært brukt som dørhelle ved norddøra.

Den første sognepresten i kirken var Ivar Olaus Widerøe fra Selbu. Japaneren Nobukazu «Nobu» Imazu var menighetsprest på Fitjar. Han er den første japaneren som er ordinert i Den norske kirken.

## Referanser


## Litteratur
* Hans-Emil Lidén: Fitjar kirke i «Norges kirker»
* 

## Eksterne lenker
* 
* 
* Fitjar menighet
Landro kirke

**Landro kirke** er en arbeidskirke fra 1977 på Sotra i Øygarden kommune. Den ble vigslet 11. desember 1977 av Thor With som den gang var biskop i Bjørgvin bispedømme.  Byggverket er i betong og har 400 plasser.

Planene for kirke på Landro er gamle, og da Fjell kirke ble vigslet i 1874 ble det av kommunens ordfører lovet av nordre del av kommunen også skulle få sin egen kirke. Det viste seg imidlertid vanskelig å få reist midler, og selv om behovet ble avhjulpet ved at det ble reist et bedehus i 1923 hadde ikke sokningene glemt løftet. Først i 1973 ble det i kommunestyret fattet vedtak om bygging av den nye kirken. Arbeidet tok fatt i desember 1976. Det skulle altså ta over 100 år å oppfylle dette løftet. 

Den spesielle alterveggen i kirken består av rullesteiner som ble hentet på Lerøy i nabokommunen Sund.

Kirkegården er fra 1901 og ligger nordøst for kirken, med et lite skogholt imellom.

## Litteratur
* Hans-Emil Lidén: Landro kapell i «Norges kirker»

## Referanser


## Eksterne lenker
* 
* Fjell kirkelige fellesråd
*
Stødle kirke

**Stødle kirke** (*Stødle kyrkje*) er en langkirke fra 1160 i Etne kommune i Vestland fylke.

Byggverket er i stein og tre og har 245 plasser.
Middelaldersk steinkirke i romansk stil er kor i den nåværende kirken, og det gamle koret er sakristi (restaurert 1958). Skipet av tre er tilbygd på 1600-tallet. Kirkeklokker fra middelalderen.

Kirken er Erling Skakkes tidligere huskapell mens han residerte på Stødle 1115-79.

Adkomst til stedet, som er et velkjent turistmål, er via Fv35 og E134.

## Referanser


## Eksterne lenker
* Norges kirker
* 
* Etne kirkelige fellesråd: Kyrkjer og kapell i Etne
*